Alpha Trianguli Australis
Alpha Trianguli Australis (α Trianguli Australis, α TrA) je najsjajnija zvijezda u sazviježđu Južni trokut. Udaljena je 391 sg od Sunca. Ima prividan sjaj od 1.92. Ubraja se u narandžaste divove spektralne klase K2IIb-IIIa. Pretpostavlja se da je dvostruka zvijezda. Tradicionalni naziv je Atria. Atria je skraćenica od Bayerove oznake Alpha Trianguli Australis. Zajedno sa β TrA i γ TrA čini asocijaciju trokut po kojoj je sazviježđe i dobilo naziv.